
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 37 

2 Φεβρουάριου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση καταφυγίου τουριστικών σκαφών στο 

Λιβάδι Σερίφου. 1 

Τροποποίηση Ρυμοτομικού Σχεδίου πόλεως στο Ο.Τ. 3 
που περικλείεται από τις οδούς Κιλελέρ, Γρηγορίου 
Λαμπράκη και της επαρχιακής οδού Θεσσαλονίκης 
- Μηχανιώνας του Δ.Δ. Αγίας Τριάδος του Δήμου 


Θερμαϊκού Νομού Θεσσαλονίκης. 2 

Τροποποίηση ρυμοτομικού σχεδίου οικισμού Γαληψού 
στα Ο.Τ. 47 οικόπεδο 246 και Ο.Τ. 41 οικόπεδο 
207. 3 


ΑΠΟΦΑΣΕΙ Σ 

Αριθμ. 892 (1) 

Χωροθέτηση καταφυγίου τουριστικών σκαφών 
στο Λιβάδι Σερίφου. 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 


1. Τις διατάξεις του ν. 3270/2004 (ΦΕΚ 187/τ.Α') «Αρ¬ 
μοδιότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 (ΦΕΚ 118 
/τ.Α') «Δημιουργία και λειτουργία τουριστικών λιμένων», 
όπως τροποποιήθηκε και ισχύει 

3. Τις διατάξεις του π.δ. 149/19.8.2005 (ΦΕΚ 211/τ.Α') περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 4/8.1.2009 (ΦΕΚ 2/τ.Α') «Δι¬ 
ορισμός Υπουργών, Αναπληρωτή Υπουργού και Υφυ¬ 
πουργών». 

5. Την υπ’ αριθμ. Υ288/25.10.2007 (ΦΕΚ 464 Τεύχος 
υπαλλήλων ειδικών θέσεων και οργάνων διοίκησης 
φορέων του δημοσίου και ευρύτερου δημόσιου τομέα) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

6. Την υπ’ αριθμ. 3158/15.2.2008 απόφαση Υπουργού 
Τουριστικής Ανάπτυξης τροποποίησης της υπ’ αριθμ. 
10165/29.11.2004 απόφασης περί συγκρότησης της Επι¬ 
τροπής Τουριστικών Λιμένων όπως τροποποιήθηκε με 
τις υπ’ αριθμ. 8672/13.7.2005 και 6454/26.5.2006 όμοιες. 


7. Το υπ’ αριθμ. 509337/16.3.2007 αίτημα της Διεύθυν¬ 
σης Τουρ. Εγκ/σεων του Ε.Ο.Τ. για τη χωροθέτηση του 
έργου του θέματος. 

8. Το υπ’ αριθμ. 510955/9.8.2008 έγγραφο της Διεύθυν¬ 
σης Τουρ. Εγκ/σεων του Ε.Ο.Τ. 

9. Την υπ’ αριθμ. 7/2007 απόφαση του οικείου Δη¬ 
μοτικού Συμβουλίου για χωροθέτηση του καταφυγίου 
τουριστικών σκαφών στον Όρμο Λιβαδιού Σερίφου. 

10. Το υπ’ αριθμ. 7282/3.5.2007 έγγραφο του Υπουργεί¬ 
ου Τουριστικής Ανάπτυξης που αφορά την διαβίβαση 
του αιτήματος στην Νομαρχιακή Αυτοδιοίκηση Κυκλά¬ 
δων και στο Δήμο Σερίφου, για ανάρτησή του. 

11. Το υπ’ αριθμ. 8100/01/08/2.1.2008 έγγραφο του τμή¬ 
ματος Β' της Διεύθυνσης Λιμενικής Πολιτικής της Γ ενι¬ 
κής Γραμματείας Λιμένων και Λιμενικής Πολιτικής. 

12. Το υπ’ αριθμ. Φ.542/1777/07 Σ.3272/18.11.2007 έγγρα¬ 
φο του Γ ενικού Επιτελείου Ναυτικού/Διεύθυνση Α2/Τμή- 
μα Ιε. 

13. Το υπ’ αριθμ. Φ.919.32594/2/07/Αρ.Σχ.2202/24.12.2007 
έγγραφο της Υπηρεσίας Φάρων του Πολεμικού Ναυτι¬ 
κού. 

14. Το υπ’ αριθμ. 11032/8.10.2008 έγγραφο της ΚΑ' Εφο¬ 
ρείας Προϊστορικών και Κλασσικών Αρχαιοτήτων 

15. Το υπ’ αριθμ. Φ4/3-2/6097/27.10.2008 έγγραφο της 
Εφορείας Εναλίων Αρχαιοτήτων. 

16. Την υπ’ αριθμ. 5332/1983 απόφαση Νομάρχη Κυκλά¬ 
δων περί καθορισμού οριογραμμών αιγιαλού και παραλί¬ 
ας στην περιοχή του Όρμου Λιβαδιού Δήμου Σερίφου. 

17. Το υπ’ αριθμ. 213/28.5.2008 πρακτικό της Επιτροπής 
Τουριστικών Λιμένων. 

18. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Εγκρίνουμε, σύμφωνα με την υποβληθείσα μελέ¬ 
τη και τις διατάξεις του άρθρου 27 του ν. 2636/1998 
τη χωροθέτηση του καταφυγίου τουριστικών σκαφών 
στον Όρμο Λιβαδιού Δήμου Σερίφου όπως φαίνεται 
στο επισυναπτόμενο τοπογραφικό διάγραμμα και την 
τεχνική περιγραφή που αποτελεί αναπόσπαστο μέρος 
της παρούσας. 

Φορέας Διαχείρισης του καταφυγίου τουριστικών 
σκαφών είναι ο Δήμος Σερίφου. 

Δυναμικότητα: 54 θέσεις ελλιμενισμού σκαφών ανα¬ 
ψυχής. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Εμβαδόν χερσαίας ζώνης (Ω, Γ, Δ, Δ', Ζ, Η, Θ, I, Κ, Κ', 
Ν, Ξ, Ξ', Υ, Φ, X, Ψ, Ω,): Ε = 5.100,00 Μ2. 

Εμβαδόν Θαλάσσιας ζώνης (Α, Β, Γ, Δ, Ε, ΣΤ, Ζ, Η, Θ, I, 
Κ, Λ, Μ, Ν, Ξ, Ο, Α): Ε = 8.600,00 Μ2. 

Συνολικό Μήκος Κρηπιδωμάτων: 296,00 μ. 

Στον πίνακα που ακολουθεί φαίνονται τα σκάφη ανά 
κατηγορία και οι θέσεις ελλιμενισμού. 


ΤΥΠΟΣ 

ΣΚΑΦΩΝ 

ΔΙΑΣΤΑΣΕΙΣ ΘΕΣΕΩΝ (Μ) 

ΑΡΙΘΜΟΣ 

ΣΚΑΦΩΝ 

ΜΗΚΟΣ 

ΠΛΑΤΟΣ 

ΒΑΘΟΣ 

Α 

< 8,00 μ. 

2,50 

1,50 

3 

Β 

< 12,00 μ. 

4,00 

2,50 

30 

Γ 

> 15,00 μ. 

5,00 

3,00 

20 

Δ 

> 20,00 μ. 

6,00 

4,00 

1 

ΣΥΝΟΛΙΚΟΣ ΑΡΙΘΜΟΣ ΘΕΣΕΩΝ ΣΚΑΦΩΝ 

54 


Περιγραφή ΠροτεινόμενωνΈργων: 

Η δημιουργία του καταφυγίου δυναμικότητας 54 του¬ 
ριστικών σκαφών χωροθετείται στη Νοτιοδυτική πλευρά 
του λιμένα Λιβαδιού Σερίφου παράλληλα με το υφιστά¬ 
μενο παραλιακό κρηπίδωμα. 

Η προκύπτουσα λιμενολεκάνη του καταφυγίου θα 
προσδιορίζεται Βόρεια από τον υφιστάμενο προβλήτα, 
Νότια από δημιουργούμενο κρηπίδωμα σε μέση απόστα¬ 
ση 20,00 μ. από το υφιστάμενο κρηπίδωμα, Ανατολικά 
από δημιουργούμενο μώλο και Δυτικά από δημιουργού- 
μενο κρηπίδωμα παράλληλο με το υφιστάμενο παραλια¬ 
κό κρηπίδωμα και σε απόσταση 20 μέτρων από αυτό. 

Τα προτεινόμενα έργα συνίστανται στα εξής: 

Α) Λιμενικά Έργα: 

1. Εκβάθυνση Λιμενολεκάνης 

Για τη δημιουργία του καταφυγίου τουριστικών σκα¬ 
φών προβλέπεται εκβάθυνση της υφιστάμενης λιμενο- 
λεκάνης στα -5,00 μ. 

2. Νότιο Κρηπίδωμα 

Κατασκευή Νότιου παραλιακού κρηπιδώματος με στέ¬ 
ψη στα +1.20 μ., συνολικού μήκους 75,40 μέτρων και ωφέ¬ 
λιμου βάθους 3,00 μ., σε μέση απόσταση 20,00 μέτρων 
από το υπάρχον κρηπίδωμα. Υλοποιείται από Συμπαγείς 
Τεχνητούς Ογκόλιθους (Σ.Τ.Ο.) οι οποίοι εδράζονται σε 
πρίσμα λιθορριπής. 

3. Δυτικό κρηπίδωμα 

Κατασκευή Δυτικού παραλιακού κρηπιδώματος με 
στέψη στα +1.20 μ., συνολικού μήκους 98,40 μέτρων και 
ωφέλιμου βάθους 3,00 μ., σε απόσταση 20,00 μέτρων 
από το υπάρχον κρηπίδωμα. Υλοποιείται από Σ.Τ.Ο. οι 
οποίοι εδράζονται σε πρίσμα λιθορριπής. 

4. Προβλήτας (Δ-Δ'-Ε-ΣΤ-Ζ) 

Κατασκευή προβλήτας ΔυτικοΑνατολικής κατεύθυνσης 
με την ανωδομή εδραζόμενη επί βάθρων (γεφυρωτή), 
με στέψη στα +1.20 μ., μήκους 73,20 μέτρων, ωφέλιμου 
βάθους 3,00 μ. και πλάτους 3.00 μέτρων, παράλληλο 
προς τον υφιστάμενο προβλήτα. Υλοποιείται από Σ.Τ.Ο. 
οι οποίοι εδράζονται σε πρίσμα λιθορριπής. 

5. Προσήνεμος Μώλος 

Κατασκευή μώλου κατακορύφου μετώπου, παράλλη¬ 
λου με το προτεινόμενο νέο Δυτικό κρηπίδωμα με στέψη 
στα +1.20 μ, συνολικού μήκους 128,20 μέτρων, ωφέλιμου 
βάθους 5,00 μ. και πλάτους 4,00 μέτρων. Το αρχικό του 
τμήμα, μήκους 52,00 μέτρων, θωρακίζεται με Φυσικούς 
Ογκολίθους ατομικού βάρους έως 1,00 τον. για την 
απορρόφηση κυματισμών εξ αντανακλάσεως. Το Βορινό 
άκρο του δημιουργεί ακρομωλιακή περιοχή τετράγωνη 


πλευράς 9,10 μέτρων και αφήνει θαλάσσια δίοδο πλά¬ 
τους 30,00 μέτρων από τον υφιστάμενο προβλήτα για 
την είσοδο-έξοδο των σκαφών στο καταφύγιο. Επίσης 
επ’ αυτού κατασκευάζεται αγωγός ανανέωσης υδάτων 
της λιμενολεκάνης. Υλοποιείται από Σ.Τ.Ο. οι οποίοι 
εδράζονται σε πρίσμα λιθορριπής. 

6. Ράμπα ανελκύσεως - καθελκύσεως σκαφών 

Κατασκευή ράμπας ανελκύσεως και καθελκύσεως σκα¬ 
φών με στοιχεία Κ-Λ-Μ-Κ'-Ν-Ξ-Ξ' στο αρχικό εσωτερικό 
μέτωπο του προαναφερθέντος μώλου,όπως φαίνεται 
στο συνημμένο τοπογραφικό διάγραμμα. Υλοποιείται 
από Σ.Τ.Ο. οι οποίοι εδράζονται σε πρίσμα λιθορρι- 
πής. 

7. Ανωδομές 

Επί της ανω επιφάνειας των Συμπαγών Τεχνητών 
Ογκολίθων (Σ.Τ.Ο.) θα κατασκευασθεί ανωδομή από 
έγχυτο σκυρόδεμα κατηγορίας 016/20 μέχρι την τελική 
στάθμη των 1,20 μ. Η ανώτερη στρώση πάχους 0,20 μ. 
κατασκευάζεται έτσι ώστε να γίνει διαμόρφωση της επι¬ 
φάνειας με επεξεργασία και προσθήκη σκληρυντικού. 

8. Αγκυροβόλιο τουριστικών σκαφών 

θα κατασκευασθεί μόνιμο αγκυροβόλιο σκαφών που 
θα αποτελείται από μικρούς Σ.Τ.Ο. και κατάλληλη αλυσί¬ 
δα για την πρόσδεση των σκαφών που θα ελλιμενίζονται 
στο καταφύγιο. 

Β)Έργα Χερσαίας Ζώνης: 

Τα έργα που προβλέπονται στη χερσαία ζώνη του 
καταφυγίου είναι τα παρακάτω: 

Χερσαίος χώρος καταφυγίου 

Ο χώρος μεταξύ των προτεινομένων και των υφιστα¬ 
μένων κρηπιδωμάτων θα επιχωθεί με κατάλληλο υλικό 
επιχώσεως και θα κατασκευασθεί επίστρωση από έγ¬ 
χυτο σκυρόδεμα κατηγορίας Ο 16/20 μέχρι την τελική 
στάθμη των 1,20 μ. 

Η συνολική του επιφάνεια θα είναι 5.100 Μ2, ικανός 
να εξυπηρετήσει τις ανάγκες των τουριστικών σκαφών 
χωρίς να επηρεάσει τις υφιστάμενες εμπορικές χρήσεις 
των καταστημάτων και τον χώρο περιπάτου. 

Γ) Δίκτυα Υποδομής: 

Γ ια την παροχή νερού και ηλεκτρικού ρεύματος από 
τα δίκτυα πόλεως, που είναι πολύ κοντά με το έργο, κα¬ 
τασκευάζονται αντίστοιχα οι αγωγοί υδροδότησης, πυ¬ 
ρόσβεσης και τα καλώδια ηλεκτροδότησης σύμφωνα με 
την τεχνική περιγραφή των Η/Μ εγκαταστάσεων. Κατά 
μήκος του μώλου, των κρηπιδωμάτων και του προβλήτα 
θα τοποθετηθούν πίλαρς παροχής ηλεκτρικού ρεύματος 
και νερού ανά τρία σκάφη, καθώς επίσης δέστρες και 
κρίκοι πρόσδεσης. Κατά μήκος του χερσαίου χώρου θα 
τοποθετηθεί διακριτικός φωτισμός, σύμφωνα με την 
οριστική μελέτη του έργου. 

Επίσης από το Δήμο Σερίφου θα ικανοποιούνται οι 
εξής παροχές: 

α) Καύσιμα (με κινητό όχημα) 

β) Περισυλλογή απορριμμάτων 

γ) Περισυλλογή βιολογικών και ελαιωδών καταλοί¬ 
πων. 

Προϋπολογισμός λιμενικών έργων: 

Ο Προϋπολογισμός Μελέτης του έργου ανέρχεται στο 
ποσό των 3.000.000,00 ευρώ. 

2. Ο φορέας διαχείρισης οφείλει να μεριμνήσει ώστε: 

- Να ληφθούν όλες οι νόμιμες άδειες και εγκρίσεις 
που αφορούν στην εκτέλεση των υπ’ όψη έργων από 
όλες τις συναρμόδιες Υπηρεσίες. 

- Να ακολουθήσει την προβλεπόμενη από το ν. 
3010/2002 διαδικασία για την περιβαλλοντική αδειοδό- 
τηση του έργου. 

- Να τηρηθούν οι διατάξεις του ν. 3028/2002 «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

- Να ειδοποιηθεί εγκαίρως πριν την έναρξη των ερ¬ 
γασιών του έργου η Εφορεία Εναλίων Αρχαιοτήτων 
προκειμένου να διενεργήσει τον απαιτούμενο κατά το 
νόμο υποβρύχιο αρχαιολογικό έλεγχο. 

- Να συμφωνήσει η 2 η Ε.Β.Α. (Εφορεία Βυζαντινών Αρ¬ 
χαιοτήτων) για την υλοποίηση του έργου. 

- Σε περίπτωση που θα εντοπισθούν αρχαία,οι εργα¬ 
σίες θα διακοπούν και θα επακολουθήσει ανασκαφική 
έρευνα από τα αποτελέσματα της οποίας θα εξαρτηθεί 
η συνέχιση του έργου. 

- Να εφοδιασθεί με όλα τα απαραίτητα τεχνικά μέσα 
και εξοπλισμό αντιμετώπισης έκτακτων περιστατικών 
ρύπανσης της θάλασσας από πετρελαιοειδή (πλωτά 
φράγματα, απορροφητικές-διασκορπιστικές ουσίες 
κ.λπ.) που θα υποδειχθούν από την οικεία Λιμενική Αρχή 
καθώς και τη σχεδίαση που θα εφαρμόζεται σε παρό¬ 
μοια περιστατικά. 

- Να τηρηθούν τα ισχύοντα από τη νομοθεσία, περί 
διάθεσης των λυμάτων-αποβλήτων που θα προέρχο¬ 
νται από τις χερσαίες-παράκτιες (υπάρχουσες και νέες) 
εγκαταστάσεις της ευρύτερης περιοχής του έργου. 

- Να μην δημιουργηθούν οποιοσδήποτε μορφής προ¬ 
βλήματα στην εύρυθμη λειτουργία και ασφάλεια της 
ναυσιπλοΐας. 

- Να εξασφαλισθεί η ασφαλής διέλευση και άνετη 
προσόρμιση σκαφών από τυχόν περιορισμούς κατά το 
χρόνο κατασκευής των έργων. 

- Να κατασκευασθεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία βάσει 
της υπ’ αριθμ. 10/2002 Πυροσβεστικής Διάταξης. 

- Να προβλεφθεί η δυνατότητα παροχής σωστικών 
μέσων και προστασίας έναντι ναυτιλιακών κινδύνων. 

- Να διατίθενται υλικά και μέσα απορρύπανσης που 
θα υποδειχθούν από την οικεία Λιμενική Αρχή και να 
τηρούνται τα προβλεπόμενα από το ν. 743/1977 (ΦΕΚ 
319/τ.Α') και την υπ’ αριθμ. 3418/07/02 (ΦΕΚ 712/τ.Β') κοινή 
υπουργική απόφαση «Μέτρα και όροι για τις λιμενικές 
εγκαταστάσεις παραλαβής αποβλήτων που παράγονται 
στα πλοία και καταλοίπων φορτίων» 

- Να εφοδιασθεί πριν την έναρξη των εργασιών, με 
την προβλεπόμενη στο άρθρο 260 του Γ ενικού Κανο¬ 
νισμού Λιμένων άδεια, από την οικεία Λιμενική Αρχή, η 
οποία και θα υποδείξει τυχόν απαραίτητα μέτρα για 
την προστασία του θαλάσσιου περιβάλλοντος και την 
αποφυγή ατυχημάτων κατά την διάρκεια εκτέλεσης 
των έργων. 

- Να ληφθούν όλα τα απαραίτητα μέτρα κατά την 
εκτέλεση των εργασιών και την λειτουργία των έργων 
ώστε να μην προκύψει κίνδυνος πρόκλησης ατυχήματος 
στους χερσαίους και θαλάσσιους χώρους. 


- Να ληφθούν υπόψη όσα αναγράφονται στο ν. 
3057/2002 και στο ν. 2831/2000 με τον οποίο τροποποιή¬ 
θηκε ο Γ.Ο.Κ. (ν. 1577/1985) και αφορούν την εξασφάλιση 
πρόσβασης και προσπελασιμότητας δημοσίων χώρων 
από άτομα με ειδικές ανάγκες. 

- Να φωτοσημανθούν τα έργα τόσο κατά τη διάρκεια 
της κατασκευής (προσωρινή φωτοσήμανση) όσο και 
κατά τη φάση λειτουργίας του έργου (οριστική φωτο¬ 
σήμανση) σύμφωνα με τα σχέδια και τις οδηγίες της 
Υπηρεσίας Φάρων του Πολεμικού Ναυτικού, βάσει του 
ν. 1629/1951 «Περί Φάρων». 

- Τα βυθοκορήματα από τις εκσκαφές, εφόσον δεν 
εναποτεθούν σε κατάλληλο προς τούτο χώρο στην 
ξηρά, θα διασκορπισθούν σε βάθη μεγαλύτερα των πε¬ 
νήντα (-50) μέτρων, η ισοβαθής των οποίων διέρχεται 
Μισό (0,50) ναυτικό μίλι Νοτίως της άκρας Νερού. 

- Να εξασφαλισθεί ότι τα βάθη στα πρόσγεια του 
καταφυγίου θα είναι μεγαλύτερα από τα ωφέλιμα βάθη 
χρησιμοποιήσεως αυτού. 

- Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

- Να προβλεφθεί η κατασκευή έργων υποδομής για 
την εγκατάσταση δικτύων ηλεκτροδότησης, υδροδότη- 
σης, ηλεκτροφωτισμού, πυρόσβεσης κ.λπ. 

- Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας τους, προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

- Μετά το πέρας εκτέλεσης των εργασιών κατασκευ¬ 
ής του έργου να αποσταλεί στην ανωτέρω Υπηρεσία 
λεπτομερής οριζοντιογραφία και ακριβές βυθομετρικό 
διάγραμμα προκειμένου να προβεί στην ενημέρωση 
των αντιστοίχων ΧΕΕ και λοιπών ναυτιλιακών βοηθη¬ 
μάτων. 

- Μετά το πέρας εκτέλεσης των έργων, θα πρέπει να 
ληφθεί μέριμνα για επανακαθορισμό των ορίων αιγια- 
λού-παραλίας σύμφωνα με τα προβλεπόμενα από τον 
ν. 2160/1993, άρθρο 31 παρ. 8. 

- Επίσης πριν από την εκπόνηση της Οριστικής Μελέ¬ 
της του Έργου θα πρέπει να εκπονηθεί Ακτομηχανική 
Μελέτη υπογεγραμμένη από αρμόδιο Διπλωματούχο 
Μηχανικό ώστε να εκτιμηθεί η τυχόν αλλοίωση της 
ακτογραμμής του Όρμου Λιβαδιού Σερίφου από την 
κατασκευή του έργου, σύμφωνα με την παρατήρηση της 
Επιτροπής Τουριστικών Λιμένων (υπ’ αριθμ. 213/28.5.2008 
πρακτικό Επιτροπής Τουριστικών Λιμένων). 

- Να προηγηθούν οι προβλεπόμενες από την υπ’ αριθμ. 
38/2005 εγκύκλιο του Υ.ΠΕ.ΧΩ.Δ.Ε. υποστηρικτικές του 
έργου μελέτες (γεωτεχνική, υδραυλική κλπ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2009 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΑΡΚΟΠΟΥΛΟΣ 

Αριθμ. 29/56777/ΠΣΚ/1003/ΠΕ (2) 

Τροποποίηση Ρυμοτομικού Σχεδίου πόλεως στο Ο.Τ. 3 
που περικλείεται από τις οδούς Κιλελέρ, Γρηγορί- 
ου Λαμπράκη και της επαρχιακής οδού Θεσσαλονί¬ 
κης - Μηχανιώνας του Δ.Δ. Αγίας Τριάδος του Δή¬ 
μου Θερμαϊκού Νομού Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 152,153,154 και 160 του 
π.δ. 14/27.7.1999 «Κώδικας Βασικής Πολεοδομικής Νομο¬ 
θεσίας» (ΦΕΚ 580/τ.Δ'), όπως ισχύουν. 

2. Τις διατάξεις του άρθρου 29 του ν. 2831/2000 «τρο¬ 
ποποίηση των διατάξεων του ν. 1577/1985 (Γενικός Οι¬ 
κοδομικός Κανονισμός) και άλλες πολεοδομικές δια¬ 
τάξεις» όπως αντικαταστάθηκαν με το άρθρο 10 του 
ν. 3044/2002 «Μεταφορά Συντελεστή Δόμησης κ.λπ.» 
(ΦΕΚ 197/τ.Α'). 

3. Τις διατάξεις της παρ. 2 του άρθρου 20 του ν. 
2508/1997, όπως τροποποιήθηκε με την παρ. 5 του άρ¬ 
θρου 11 του ν. 3212/2003 «Άδεια δόμησης, πολεοδομικές 
και άλλες διατάξεις θεμάτων του Υπουργείου Περιβάλλο¬ 
ντος, Χωροταξίας και Δημοσίων έργων» (ΦΕΚ 308/τ.Α'). 

4. Το από 6.10.1966 β.δ. (ΦΕΚ 160/τ.Δ'). 

5. Το π.δ. 30/1996 «Κώδικας Νομαρχιακής Αυτοδιοί¬ 
κησης» (ΦΕΚ 21/τ.Α') και ιδίως το άρθρο 63 για την 
αναπλήρωση των Νομαρχών. 

6. Την υπ’ αριθμ. 21/31.3.1995 απόφαση του Νομαρχια¬ 
κού Συμβουλίου Θεσσαλονίκης «Οργανισμός Εσωτερικής 
Υπηρεσίας της Νομαρχιακής Αυτοδιοίκησης Θεσσαλο¬ 
νίκης» (ΦΕΚ 392/τ.Β'/11.4.1995), όπως ισχύει. 

7. Την υπ’ αριθμ. 10/οικ.38187/17.11.2008 απόφαση 
Νομάρχη «Μεταβίβαση αρμοδιοτήτων στον αρμόδιο 
Αντινομάρχη Πολεοδομίας και Πρόεδρο της Νομαρχι¬ 
ακής Επιτροπής Χωροταξίας-Πολεοδομίας» (ΦΕΚ 2404 
/τ.Β72008). 

8. Την υπ’ αριθμ. 2990/2006 απόφαση του Διοικητικού 
Πρωτοδικείου Θεσσαλονίκης. 

9. Την υπ’ αριθμ. 221/2008 απόφαση του Δημοτικού 
Συμβουλίου Θερμαϊκού. 

10. Τις υπ’ αριθμ. 11 (συνεδρία 16η/1.4.2008) και 16 (συ¬ 
νεδρία 21η/16.12.2008) πράξεις του Συμβουλίου Χωροτα¬ 
ξίας Οικισμού και Περιβάλλοντος Νομού Θεσσαλονίκης 
μετά τις από 16.2.2008 και 2.12.2008 σχετικές εισηγήσεις 
του Τμήματος Πολεοδομικών Σχεδίων και Κανόνων της 
Διεύθυνσης Πολεοδομίας Θεσσαλονίκης. 


11. Τις διατάξεις του άρθρου 90 του «Κώδικα για την 
Κυβέρνηση και τα Κυβερνητικά Όργανα όπως κυρώθηκε 
με το άρθρο πρώτο του π.δ. 63/2005 και τη διαπίστωση 
ότι οι υπό έγκριση ρυθμίσεις δεν περιλαμβάνουν διατά¬ 
ξεις κανονιστικού χαρακτήρα συνεπαγόμενες δαπάνη 
σε βάρος του Κρατικού Προϋπολογισμού ή του Δήμου 
Θερμαϊκού, αποφασίζουμε: 

1. Εγκρίνεται η Τροποποίηση του Ρυμοτομικού Σχεδί¬ 
ου πόλεως στο Ο.Τ. 3 που περικλείεται από τις οδούς 
Κιλελέρ, Γρηγορίου Λαμπράκη και της επαρχιακής οδού 
Θεσσαλονίκης-Μηχανιώνας του Δ.Δ. Αγίας Τριάδος του 
Δήμου Θερμαϊκού Νομού Θεσσαλονίκης, σε μερική εκτέ¬ 
λεση της υπ’ αριθμ. 2990/2006 απόφασης του Διοικητι¬ 
κού Πρωτοδικείου Θεσσαλονίκης, όπως απεικονίζεται 
στο τοπογραφικό διάγραμμα κλίμακας 1:500 που συνο¬ 
δεύει την παρούσα εισήγηση με: 

α) Τον αποχαρακτηρισμό τμήματος του χώρου πρασί¬ 
νου (Ο.Τ. 3) και τον χαρακτηρισμό του ως οικοδομήσιμου 
χώρου με αριθμό 3Α και την ταυτόχρονη επιβολή προ- 
κηπίου πλάτους 2 μέτρων και 5 μέτρων στα πρόσωπα 
αυτού. Στο νέο Ο.Τ. 3Α να ισχύουν οι όροι και περιορι¬ 
σμοί δόμησης που ισχύουν στην περιοχή. 

β) Τη δημιουργία χώρου στάθμευσης (Ρ) βόρεια του 
νέου Ο.Τ. 3Α. 

γ) Τη δημιουργία πεζόδρομου ανάμεσα στο νέο Ο.Τ. 
3Α και στον υπόλοιπο χώρο πρασίνου (Ο.Τ. 3) 

2. Επιβάλλεται εισφορά σε γη σύμφωνα με την παρ. 
5 του άρθρου 11 του ν. 3202/2003 (ΦΕΚ 308/τ.Α') για τα 
τμήματα των ιδιοκτησιών 1, 2 και 3 στα οποία αίρεται 
η ρυμοτομική αναγκαστική απαλλοτρίωση σε συμμόρ¬ 
φωση της προαναφερόμενης δικαστικής απόφασης και 
συγκεκριμένα εισφέρονται τμήματα εμβαδού 18,48 τ.μ., 
58,85 τ.μ. και 93,75 τ.μ. όπως η θέση τους σημειώνεται 
διαγραμμισμένη με τα στοιχεία αβγδα, γδεζγ, και εζη- 
θικε, επί του ιδίου προαναφερόμενου διαγράμματος 
αντίστοιχα. 

3. Η παρούσα και το διάγραμμα που τη συνοδεύει να 
δημοσιευθούν στην Εφημερίδα της Κυβερνήσεως και η 
ισχύς της να αρχίσει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Ιανουάριου 2009 

Με εντολή Νομάρχη 
Ο Αντινομάρχης 
ΙΩΑΝΝΗΣ ΑΓΓΟΥΡΑΣ 




ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΘΕΣ/ΝΙΚΗΣ 

ΔΗΜΟΣ ΘΕΡΜΑΪΚΟΥ ΤΡΟΠΟΠΟΙΗΣΗ ΡΥΜΟΤΟΜΙΚΟΥ ΣΧΕΔΙΟΥ ΣΤΟ Ο.Τ. 3 

ΔΗΜΟΤΙΚΟ ΔΙΑΜΕΡΙΣΜΑ ΑΠΑΣ ΤΡΙΑΔΟΣ κλίμακα 1:500 

Αριθμ. 14109 (3) 

Τροποποίηση ρυμοτομικού σχεδίου οικισμού Γαληψού 

στα Ο.Τ. 47 οικόπεδο 246 και Ο.Τ. 41 οικόπεδο 207. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του ν.δ/τος της 17.7.1923« περί σχεδίων 
πόλεων κλπ.» όπως ισχύει σήμερα και ειδικότερα τα 
άρθρα 1, 2, 3 και 70 αυτού. 

2. Τις διατάξεις του άρθρου 29 του ν. 2831/2000, όπως 
τροποποιήθηκε με το άρθρο 10 του ν.3044/2002. 

3. Τις διατάξεις του Κεφ. II του από 3.4.1929 π.δ/τος 
που διατηρήθηκαν σε ισχύ με το άρθρο 31 παρ. 3 του 
ν. 1577/1985. 

4. Τις υπ’ αριθμ. 14/2007 και 153/2008 αποφάσεις του 
Δημοτικού Συμβουλίου Ορφανού. 

5. Την υπ’ αριθμ. 1/41/24.11.2008 ομόφωνη γνωμοδότηση 
του Σ.Χ.Ο.Π. Νομού Καβάλας. 

6. Το γεγονός από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του Δήμου Ορφανού 
και επειδή: 

Με την προτεινόμενη τροποποίηση 1) το αγροτικό 
ιατρείο θα βρίσκεται σε καλύτερη θέση σε σχέση με 


τον οικισμό και τους υπάρχοντες άξονες και θα διευκο¬ 
λύνεται η πρόσβαση σ’ αυτό, 2) υπάρχει αναγκαιότητα 
καθορισμού χώρου στάθμευσης, αποφασίζουμε: 

1. Εγκρίνεται η τροποποίηση του ρυμοτομικού σχεδίου 
στον οικισμό Γαληψού με την αλλαγή της χρήσης του 
υπ’ αριθμ. 246 οικοπέδου στο Ο.Τ. 47 από «Αστυνομικό 
Τμήμα» σε «Αγροτικό Ιατρείο» και του υπ’ αριθμ. 207 
οικοπέδου στο Ο.Τ. 41 από «Αγροτικό Ιατρείο» σε «Χώρο 
στάθμευσης», όπως φαίνεται στο τοπογραφικό διάγραμ¬ 
μα που συνοδεύει την απόφαση αυτή και υπογράφεται 
από τον Προϊστάμενο της Δ.Π. Νομού Καβάλας. 

2. Κατά της απόφασης αυτής επιτρέπεται σύμφωνα 
με την παρ. 12 άρθρο 18 του ν. 2218/1994 προσφυγή 
ενώπιον του Γ ενικού Γ ραμματέα Περιφέρειας Ανατολι¬ 
κής Μακεδονίας-Θράκης μόνο για παράβαση Νόμου σε 
προθεσμία 30 ημερών. 

3. Η ισχύς της απόφασης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 5 Δεκεμβρίου 2008 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ Ιεχ; 210 4071010 · ϊηίθΓΠΒΐ: Ιι(ίρ://νννννν. 6 ΐ. 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η ΕΣ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρι/Ζνννννν.Θΐ.αΐ' - ί-ίτΐίϋ: ννοί)ηπ35ΐ£Γ.£ΐ(5)£ΐ·αΓ 
















































































